**HATÁSVIZSGÁLATI LAP**

**Az egészségügyi alapellátás körzeteiről szóló 10/2016.(V.26.) önkormányzati rendelet módosításához**

1. **Társadalmi hatások**

A kiskőrösi négy közterületi elnevezés megváltozása miatti rendeletmódosítás egyértelművé teszi az egészségügyi alapellátást igénybe vevő lakosoknak, valamint az ellátást biztosító orvosoknak, hogy mely utcák tartoznak az egészségügyi alapellátás körzeteibe.

1. **Gazdasági, költségvetési hatások**

A rendeletben foglaltak végrehajtásának gazdasági, költségvetési hatásai nincsenek.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatása, hogy mindenki számára, aki egészségügyi alapellátást kíván igénybe venni egyértelművé válik, hogy lakó- illetve tartózkodási helye szerint, mely egészségügyi szolgáltatóhoz kell fordulnia.

1. **Adminisztratív terheket befolyásoló hatások**

Az önkormányzat adminisztratív terheit a rendeletben foglaltak végrehajtása nem érinti.

1. **A jogszabály megalkotásának szükségessége, a jogalkotás elmaradásának várható következmények**

Az egészségügyi alapellátásról szóló 2015. évi CXXIII. törvény felhatalmazása alapján a Képviselő-testület rendeletben állapítja meg és alakítja ki az egészségügyi alapellátás körzeteit. A rendeletalkotás elmaradása azzal a következménnyel járna, hogy a Képviselő-testület nem tud megfelelni a jogállamiság követelményének, vagyis annak, hogy a jogalkotó a szabályozási célokat hatékonyan szolgáló és felsőbb szintű jogszabállyal nem ütköző jogszabályt alkosson.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.